Վազգեն Մուրադյան

Վազգեն Մուրադյան, (), հայ կոմպոզիտոր։ Ստեղծագործել է նվագախմբի գրեթե բոլոր գործիքների համար՝ կլարնետի, տուբա tֆագոտի («Մեծ ֆագոտ»), վիոլա դ՛ամուր։

Բանաստեղծ Գևորգ Էմինի եղբայրը։

Կենսագրություն 
Վազգեն Մուրադյանը ծնվել է 1921 թվականին, Աշտարակում։ Մասնակցել է Հայրենական մեծ պատերազմին, ընկել համակենտրոնացման ճամբար, փախել Վիեննա, ապա՝ Իտալիա։ Վենետիկում ուսանել է «Բենեդետտո Մարչելլո» կոնսերվատորիայում, սովորել նվագել ջութակ և սիրո ջութ (վիոլա դ´ամուր)` դառնալով վերջինի միակ հայ մասնագետն աշխարհում։

Գրել է երգեր, խմբերգեր, սիմֆոնիկ գործեր, կոնցերտ հոբոյի և նվագախմբի համար, սոնատներ, պիեսներ դաշնամուրի, ջութակի, սիրո ջութի, հոբոյի համար, որոնք կատարվել են ԱՄՆ-ում։ 1948 թվականին ստացել է երաժշտության պրոֆեսորի կոչում և սկսել մանկավարժական գործունեությունը։ 1993 թվականին Երևանում կայացել է նրա հոբելյանական երեկոն։ 1950 թվականից բնակվում է ԱՄՆ-ի Նյու Յորք քաղաքում։ ԱՄՆ Կոմպոզիտորների և հեղինակ կատարողների միության անդամ է։ Վախճանվել է 2018 թվականին, Նյու Յորքում։

Մրցանակներ 
 «Թեքեյան» կենտրոնի մրցանակ, Բեյրութ, 1962

Ծանոթագրություններ

Արտաքին հղումներ 
Vazgen Muradian/Erebuni Classics
Վազգեն Մուրադյան

Ամերիկահայ կոմպոզիտորներ
Հայրենական մեծ պատերազմի մասնակիցներ
Կոմպոզիտորներ այբբենական կարգով